સામગ્રી: ગ્રાહક ન મળવાથી તેમનો ચહેરો ઊતરી ગયો અને ફરી તેઓ ત્યાં જ જઈને ઊભી રહી ગઈ, જ્યાં રાતના અંઘકારમાં પોતાને થોડી છુપાવીને, અને થોડી બતાવીને ઊભી હતી. 

એક પત્રકાર તરીકે મેં તેમને મારો પરિચય આપ્યો અને તેમની સાથે વાત કરવાની ઇચ્છા વ્યક્ત કરી તો તેઓ એકબીજાનું મોઢું જોવા લાગી. બસ એટલું કહ્યું, "ખૂબ મજબૂરી છે એટલે આ કામ કરી રહ્યાં છીએ."

હાથમાં ફોન જોઈને તેઓ આજીજી કરીને કહેવા લાગી, "તસવીર ન લેતા, ઘરે ખબર પડી જશે તો ખૂબ મુશ્કેલી ઊભી થઈ જશે."

ગાડીઓમાં બેઠેલા કેટલાક લોકોની આ છોકરીઓ પર નજર હતી. તેમની દેખરેખ હેઠળ જ દિલ્હીના આ ચર્ચિત રસ્તા પર વેશ્યાવૃત્તિનું કામ થઈ રહ્યું હતું.

ચૂંટણી સાથે જોડાયેલા કોઈ સવાલનો જવાબ આ છોકરીઓએ ન આપ્યો. બસ એટલું જ કહ્યું, અમે એવી સરકાર ઇચ્છીએ છીએ કે જે ગરીબો વિશે વિચારે. 

તમે આ વાંચ્યું કે નહીં?

પોલીસનો ડર

અચાનક દૂરથી એક લાલ બત્તીવાળી ગાડી આવતી જોવા મળી.

તે લાલ રોશનીને જોતાં જ ત્યાં હાજર છોકરીઓમાં ભાગદોડ મચી ગઈ અને બધી જ છોકરીઓ ઑટો અને ગાડીઓમાં બેસીને ત્યાંથી ભાગી ગઈ.

તે ઍમ્બ્યુલન્સ હતી. થોડીવાર પછી ફરી છોકરીઓ આવી ગઈ અને ગ્રાહક શોધવા લાગી.

તેમને લોકતંત્ર કે ચૂંટણી સાથે કોઈ ખાસ મતલબ ન હતો. તેમને પોતાના વિસ્તારના ઉમેદવારો અંગે પણ કોઈ જાણકારી ન હતી.

18-19 વર્ષની વય ધરાવતી બેચેન યુવતીને આજે કોઈ ગ્રાહક મળ્યો ન હતો.

રાતના સાડા ત્રણ વાગતા તેઓ એ જ રિક્ષામાં પરત ફરી ગયાં જેમાં તેઓ આવ્યાં હતાં. 

નવી દિલ્હી રેલવે સ્ટેશનથી અજમેરી ગેટ વધારે દૂર નથી અને અહીંથી નીકળીને લાહોરી ગેટ સુધી લઈ જતો જીબી રોડ 'બદનામ ગલી' તરીકે ઓળખાય છે.

જીબી રોડ પર નીચે મશીનરીના સામાનની દુકાનો છે અને ઉપર અંધારામાં ડૂબેલાં વેશ્યાગૃહો છે.

અંધકારમાં ફેલાયેલી સીડીઓ ઉપર જઈને એક હૉલમાં ખૂલે છે જેની ચોફેર નાના-નાના રૂમ બનેલા છે.

હૉલમાં ઘણી મહિલાઓ છે. આધેડ વયની અને જવાન મહિલાઓ પણ છે, તેમાંથી કેટલીક મહિલાઓ આસપાસ ભાડે રહે છે અને 'ધંધો કરવા' અહીં આવે છે.

તેમની સાથે વાત કરવાથી અંદાજ આવે છે કે તેમની દુનિયા આ વેશ્યાગૃહ સુધી જ સીમિત છે અને લોખંડની જાળી ધરાવતી બાલ્કનીની બહારનો ચૂંટણીનો ઘોંઘાટ કે તાજી હવા તેમનાં સુધી પહોંચી શકતાં નથાં.

1980ના દાયકામાં નાની ઉમંરે મહારાષ્ટ્રથી જીબી રોડ પહોંચેલાં સંગીતાને ખબર છે કે દેશમાં ચૂંટણી ચાલી રહી છે પરંતુ તેમને તેની અંદર ન તો રસ છે, ન કોઈ નેતા પાસે કોઈ આશા.

નોટબંધીથી ધંધા પર અસર

સંગીતાનાં મતાનુસાર...\nઅગાઉની સામગ્રીનો સારાંશ નીચે મુજબ કરી શકાય છે:
રાતના બે વાગ્યા છે. દિલ્હીના શ્રી અરવિંદો માર્ગ પર ગાડી રોકાતા જ બે છોકરીઓ ગાડીની બારી તરફ દોડી. તેમને કોઈ ગ્રાહકની શોધ હતી.